Den Vest-Sjællandske Avis, 1815-09-05
Af den fra Secretairerne ved Protocollerne i Høiesteret modtagne Beretning, om de Tilforordnedes Vota, erieres Sagens Omstændigheder at være følgende. Efterat Domfældte, Søndagen d. 2den April d. A., havde udbedet sig Tilladelse af sin Hosbonde, til at gaae til hendes Pleiemoder, Niels Olsens Enke, Karen Jensdatter, tog hun samme Dags Eftermiddag henved Kl. 2, en Træ stoe, som stod i Laden. Hun lagde en Tørveglød, i Træeskoen, indsvøbte denne i sit Forklæde, og gik derpaa ud af en Bagdør igiennem Haugen ligetil hendes Pleiemoders Huus, som laae paa Nyerup Mark, under Sorøe Amt, omtrent en Fjerding Miil fra hendes Huusbondes Gaard. Da hun var kommet til Huset, lagde hun Gløden i en Langhalms Kjærv, som stod ved den østre Side af den østre Længe, og forblev ved Huset, indtil Jlden havde fænget i Taget. Derpaa gik hun tilbage til sin Huusbondes Gaard, og indfandt sig ikke siden paa Brandstedet. Det blæste den Dag stærk Østenvind, og Jlden tog saa hurtigen Overhaand, at Pleiemoderns Huus, og den største Deel af hendes øvrige Eiendele, bleve opbrændte. Skaden er af Retten taxeret til 451 Rbdlr. N. V. Hun har, efter hendes egen Forklaring, begaaet denne Misgierning, for derved at faae Leilighed til at hevne sig paa Pleiemoderen, som havde nægtet at udlevere Deliqventinden nogle Klæder og en Kiste, som hun forhen havde givet hende; og denne hendes Forklaring maae; efter de under Sagen fremkomne Oplysninger, antages at være rigtig. Deliqventinden, som nu er 24 Aar gammel, er født af fattige Forældre, som gik omkring og tiggede. Hendes Moder døde, da hun var 4 Aar gammel. Hun kom da til ovenmeldte hendes Pleiemoder, som har havt hende hos sig, indtil hun, for omtrent 5 Aar siden, blev comfirmeret og tog ud at tiene. J de første 7 Aar nød Pleiemoderen en aarlig Godtgjørelse af 12 Rdlr. af Amtet; men siden underholdt hun Deliqventinden uden nogen Godtgjørelse. Delinqventinden er i al den Tid, ikke allene blevet forsynet upaaklageligen med alle Fornødenheder, og har nydt en god Behandling; men, da hun forlod Pleiemoderen, er hun endog af denne bleven rigeligen udstyret med Klæder, Linned og en Kiste, og da hun senere blev besvangret uden for Egteskab, leiede Pleiemoderen Huus til hende, og forsynede hende med Sengeklæder. Saavel før, som efter hendes Barselseng, opholdt hun sig nogen Tid hos Pleiemoderen. Denne bemærkede, at hun havde skilt sig ved en Deel af Klæderne, og hun leverede hende derfor, da hun paa nye skulde gaae i Tjeneste, blot de fornødne. Klædningsstykker, hvorimod hun tilbageholdt Kisten tilligemed de øvrige, i den Hensigt at forebygge, at Delinqventinden ikke skulde sælge eller forøde dem. Fortrydelig herover, kom Delinqventinden 3de forskjellige Gange til Pleiemoderen og forlangte sit Tøi. Da dette blev hende nægtet, udskjeldte hun Pleiemoderen, og truede hende med, at hun nok skulde komme til at fortryde det. Denne Trudsel fremsagde hun allerede 3de Ugen for Mordbranden blev udført; og hun har, under det første optagne Forbør, tilstaaet, at hun allerede den Gang havde havt i Sinde, at tænde Jld i Pleiemoderens Huus; dog har hun seenere forandret denne Forklaring derhen, at hun vel længe havde bestemt at hævne sig, men uden tillige at tage Beslutning om Maaden, hvorimod hun først i Udførelsens Øieblik bestemte sig til at sætte Jld paa Huset. Hun har endelig forklaret, at hun, hvorvel hun var meget vred og opbragt paa Pleiemoderen, dog ikke havde til Hensigt at brænde hende inde; thi Delinqventinden troede, at Pleiemoderen let kunde redde sig om Dagen, hvorhos hun dog tillige har tilstaaet, at hun forøvede Misgierningen om Dagen, fordi hun ei turde gaae ud om Natten.